smcproject/ml-wiki-sentences huggingface dataset:
പീനിനി ദേശീയോദ്യാനം ( Polish : Pieniński Park Narodowy ), പോളണ്ടിന്റെ ഏറ്റവും തെക്കേ അറ്റത്ത് പീനിനി മലനിരകളുടെ ഹൃദയഭാഗത്തായി സ്ഥിതിചെയ്യുന്ന ഒരു സംരക്ഷിത പ്രദേശമാണ്.
ഭരണപരമായി, സ്ലൊവാക്യയുടെ അതിർത്തിയിൽ ലെസ്സെർ പോളണ്ട് വോയിവോഡെഷിപ്പിൽ ഈ ദേശീയോദ്യാനം സ്ഥിതിചെയ്യുന്നു.
ദേശീയോദ്യാനത്തിന്റെ മുഖ്യ കാര്യാലയം ക്രോസീൻകോ നാഡ് ഡുണാജ്സെമിലാണ് .
പീനിനി പർവ്വതനിര, പീനിനി സ്പിസ്കീ , മെയിൽ പീനിനി , പീനിനി വ്ലാസിവെ എന്നിങ്ങനെ മൂന്നു റേഞ്ചുകളായി തിരിച്ചിരിക്കുന്നു.
ഇതിൽ മൂന്നാമത്തേതിലാണ് ദേശീയോദ്യാനം നിലനിൽക്കുന്നത്.
ദേശീയോദ്യാനത്തിൻറെ വിസ്തൃതി 23.46 ചതുരശ്ര കിലോമീറ്ററാണ് (9.06 ചതരശ്ര മൈൽ), ഇതിൽ 13.11 km² വനപ്രദേശമാണ്.
ഉദ്യാനത്തിൻറെ മൂന്നിലൊന്നു ഭാഗം (7.5 കി.മീ²) കർശനമായി സംരക്ഷിച്ചിക്കപ്പെട്ടിരിക്കുന്നു.
പർവതങ്ങളുടെ സ്ലൊവാക് ഭാഗത്ത് പീനിൻസ്കി നരോഡ്നി ഉദ്യാനം എന്ന പേരിൽ ഒരു സമാന്തര ഉദ്യാനം സ്ഥിതിചെയ്യുന്നു.
പീനിനി ദേശീയ ഉദ്യാനം സൃഷ്ടിക്കുന്നതിനുള്ള ആശയം 1921 ൽ ആദ്യമായി ആവിഷ്കരിച്ചത് “നാഷണൽ കമ്മീഷൻ ഫോർ ദ പ്രിസർവേഷൻ ഓഫ് നേച്ചറിലെ” ( പോളിഷ് : Państwowa Komisja Ochrony Przyrody) അംഗമായിരുന്ന പ്രൊഫസർ വ്ലാഡിസ്ലോവ് സ്‍സഫർ ആയിരുന്നു.
അതേ വർഷംതന്നെ 75,000 ചതുരശ്രകിലോമീറ്റർ വിസ്തൃതിയിൽ ഒരു സ്വകാര്യ സംരക്ഷണമേഖല ക്സോർസ്റ്റിൻ കോട്ട യുടെ അവശിഷ്ടങ്ങൾക്കു ചുറ്റുപാടുമായി സ്റ്റാനിസ്ലോവ് ഡ്രോഹോജോവ്സ്കിയുടേതായി തുറന്നിരുന്നു.
1928-ൽ പോളിഷ് സർക്കാർ ആദ്യത്തെ ഭൂമി വാങ്ങൽ ഇടപാടു നടത്തുകയും 1932 മെയ് 23-ന് കൃഷി മന്ത്രാലയം “നാഷണൽ പാർക്ക് ഇൻ ദ പീനിനി” എന്ന പേരിൽ 7.36 km² പ്രദേശം ഉൾപ്പെടുത്തി ഒരു പ്രാഥമിക ദേശീയോദ്യാനം സ്ഥാപിച്ചു.
രണ്ടാം ലോകമഹായുദ്ധത്തിനു ശേഷം, 1954 ഒക്ടോബർ 30 ന് പൂർണ്ണ അർത്ഥത്തിൽ ഔദ്യാഗികമായി പീനിനി ദേശീയോദ്യാനം പ്രവർത്തനമാരംഭിക്കുയും ചെയ്തു.
അവലംബം പുറം കണ്ണികൾ പീനിനി ദേശീയോദ്യാനം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദേശീയോദ്യാനത്തെ കുറിച്ചുള്ള കൂടുതൽ വിവരങ്ങൾ Archived 2021-05-07 at the Wayback Machine .
പോളിഷ് ദേശീയോദ്യാനങ്ങളുടെ ബോർഡ് പീനിനി ദേശീയോദ്യാനത്തിന്റെ കവാടം
പീനിനി ദേശീയോദ്യാനം (സ്ലോവാക്യ)
പീനിനി ദേശീയോദ്യാനം ( Slovak : Pieninský národný park ; abbr. PIENAP) വടക്കൻ സ്ലോവാക്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
പോളണ്ടിൻറെ അതിർത്തിയിൽ, കിഴക്കൻ പീനിനി മലനിരകളിലാണ് ഈ പാർക്ക് സ്ഥിതി ചെയ്യുന്നത്.
37.5 ചതുരശ്ര കിലോ മീറ്റർ (14.48 ചതുരശ്ര മൈൽ) വിസ്തൃതിയുള്ള പ്രദേശം ഉൾപ്പെടുന്ന ഇത് സ്ലോവാകയിലെ ഏറ്റവും ചെറിയ ദേശീയ ഉദ്യാനമാണ്.
ഇതിൻറെ ബഫർ സോൺ 224.44 ച.
മീ (86.66 ചതുരശ്ര മൈൽ) ആണ്.
പ്രിസോവ് മേഖലയിലെ സ്ലോവാക് ജില്ലകളായ കെസ്മാറോക്ക് , സ്റ്റാറാ ലുബാവ്ന എന്നിവിടങ്ങളിലാണ് ഈ ദേശീയോദ്യാനം നിലനിൽക്കുന്നത്.
1967 ജനുവരി 16 നു രൂപീകൃതമായ ഈ ദേശീയോദ്യാനത്തിൻറെ  അതിർത്തികൾ 1997 ൽ  പുനർനിർണ്ണയിക്കപ്പെട്ടു.
പ്രകൃതി സൗന്ദര്യത്തിനു പേരു കേട്ടതാണ് ഈ ദേശീയോദ്യാനം, പ്രത്യേകിച്ച് ഡുനാജെക് നദിയിലെ മലയിടുക്ക് വളരെ ചങ്ങാടയാത്രയ്ക്കും മലകയറ്റത്തിനും പ്രസിദ്ധമാണ്.
പീപ്പിൾ ടി.വി. ഇംഗ്ലീഷ് വിലാസം https://ml.wikipedia.org/wiki/People_TV
മലയാളം കമ്യൂണിക്കേഷൻസ് കുടുംബത്തിൽ നിന്നുള്ള രണ്ടാമത്തെ ചാനൽ ആണ്‌ പീപ്പിൾ ടി.വി .
കൈരളി ടി.വി.യാണ് ‌ ആദ്യ ചാനൽ.
വാർത്തകൾക്കും വാർത്താധിഷ്ടിത പരിപാടികൾക്കുമാണ്‌ ഈ ചാനലിൽ പ്രാധാന്യം നൽകിയീരിക്കുന്നത്.
2006 -ൽ ആണ്‌ ചാനൽ പ്രവർത്തനം തുടങ്ങിയത്.
തിരുവനന്തപുരത്താണ്‌ ചാനലിന്റെ ആസ്ഥാനം.
പ്രശസ്ത ചലച്ചിത്ര നടനായ മമ്മൂട്ടി ചെയർമാനും, ജോൺ ബ്രിട്ടാസ് മാനേജിങ് ഡയറക്ടറും,എഡിറ്ററുമായി പ്രവർത്തിക്കുന്നു .
മറ്റു പ്രധാന സാരഥികൾ ഇവരാണ്‌.
എൻ.പി. ചന്ദ്രശേഖരൻ -ഡയറക്റ്റർ,ന്യൂസ് ആന്റ് കരന്റ്ആഫയേറ്സ്.
എം. രാജീവ്-എക്സിക്യുട്ടീവ് എഡിറ്റർ കെ രാജേന്ദ്രൻ സീനിയർ ന്യൂസ്‌ എഡിറ്റർ അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) പുറമേ നിന്നുള്ള കണ്ണികൾ പീപ്പിൾ ടി.വിയുടെ ഔദ്യോഗിക വെബ്‌സൈറ്റ് Archived 2021-02-11 at the Wayback Machine .
പീപ്പിൾ ഫോർ എഥിക്കൽ ട്രീറ്റ്മെന്റ് ഓഫ് അനിമൽസ് ഇംഗ്ലീഷ് വിലാസം https://ml.wikipedia.org/wiki/PETA
ഒരു അമേരിക്കൻ മൃഗ സംരക്ഷണ സംഘടനയാണ് പീപ്പിൾ ഫോർ എഥിക്കൽ ട്രീറ്റ്മെന്റ് ഓഫ് അനിമൽസ് (People for the Ethical Treatment of Animals) അഥവ പീറ്റ ( PETA / ˈ p iː t ə / ; stylized PeTA ) .
1980 മാർച്ചിൽ ഈ സംഘടന നിലവിൽ വന്നു.
അമേരിക്കയിലെ വിർജീനിയ സംസ്ഥാനത്തിലെ നോർഫോക്ക് ആണ് ഇതിന്റെ ആസ്ഥാനം.
300 ലധികം ജീവനക്കാരുള്ള ഈ സംഘടന ഒരു ലാഭേച്ഛരഹിത സംഘടനയാണ്.
മൃഗങ്ങളെ നമുക്ക്, ഭക്ഷിക്കുവാനോ, വസ്ത്രമായി ഉപയോഗിക്കുവാനോ, പരീക്ഷണങ്ങൾ നടത്തുവാനോ, വിനോദോപാദികളാക്കുവാനോ, അല്ലെങ്കിൽ മറ്റെന്തെങ്കിലും തരത്തിൽ ചൂഷണം ചെയ്യുവാനോ പാടുള്ളതല്ല എന്നതാണ് ഇതിന്റെ മുദ്രാവാക്യം.
അവലംബം ഇതും കാണുക About PETA
പീപ്പിൾസ് ആർക്കൈവ് ഓഫ് റൂറൽ ഇന്ത്യ
ഇന്ത്യയിലെ ഡിജിറ്റൽ പത്രപ്രവർത്തന വേദിയാണ് പീപ്പിൾസ് ആർക്കൈവ് ഓഫ് റൂറൽ ഇന്ത്യ (People's Archive of Rural India -PARI /ˈpɑːri/).
മുതിർന്ന പത്രപ്രവർത്തകനായ പലഗുമ്മി സായിനാഥ് സ്ഥാപിച്ച പരി ( PARI) സന്നദ്ധപ്രവർത്തകർ നടത്തുന്ന ഒരു ഗ്രാമീണ പത്രപ്രവർത്തന വേദിയാണ്.
ഇന്ത്യയിലും പുറത്തുമുള്ള ആയിരത്തിലധികം സന്നദ്ധപ്രവർത്തകരുള്ള പരി ഗ്രാമീണ തൊഴിൽ, ജീവിതം എന്നിവയിൽ ഊന്നി പ്രവർത്തിക്കുന്നു.
ഇംഗ്ലീഷിലും ഇന്ത്യൻ ഭാഷകളിലും ഉൾപ്പെടെ 10 ഭാഷകളിൽ ഉള്ളടക്കം കൈകാര്യം ചെയ്യുന്ന ബഹുഭാഷാ രീതിയാണ് പരിയ്ക്ക് ഉള്ളത്.
ഈ ഉള്ളടക്കങ്ങൾ സന്നദ്ധ പ്രവർത്തകർ പരിശോധിക്കുകയും പരിഭാഷ ചെയ്യുകയും ചെയ്യുന്നു.
ഓൺലൈൻ ഫോട്ടോ ജേർണലിസത്തിനുള്ള ഇടം എന്ന നിലയിൽ പരി തൊഴിൽ പരവും ഭാഷാപരവും നരവംശശാസ്ത്രപരവുമായ വൈവിദ്ധ്യങ്ങളുടെ ശേഖരമാണ്.
അവാർഡുകൾ 2016 മാർച്ച് 18 ന്, പരി ഫെലോ ആയിരുന്ന പുരുഷോത്തം താക്കുർ, ലാഡ്ലി മീഡിയ ആന്റ് അഡ്വർടൈസിങ് അവാർഡ്: ബെസ്റ്റ് ഇൻവെസ്റ്റിഗീവ് സ്റ്റോറി അവാർഡ് നേടി.
പെൺകുട്ടികളുടെ വിദ്യാഭ്യാസ സ്ഥാപനത്തെക്കുറിച്ചുള്ള തന്റെ റിപ്പോർട്ടിനായിരുന്നു അവാർഡ്.
നിധി കാമത്തും കെയ വാസ്വണിയും ചേർന്ന് "വീവ്സ് ഓഫ് മഹേശ്വർ" എന്ന ചിത്രത്തിന് അറുപത്തിയഞ്ചാം ദേശീയ ചലച്ചിത്ര അവാർഡുകളിൽ ഏറ്റവും മികച്ച പ്രമോഷണൽ ഫിലിം അവാർഡായി സിൽവർ ലോട്ടസ് (രജത് കമല) ലഭിച്ചു.
2016 ജൂൺ 23 ന് ഗ്രാമീണ ഇൻഡ്യ രേഖപ്പെടുത്താനും രേഖപ്പെടുത്താനും ഉള്ള പ്രഫുൽ ബിദ്വായി മെമ്മോറിയൽ അവാർഡ് പരിക്ക് ലഭിച്ചു.
പീപ്പിൾസ് ഡെമോക്രാറ്റിക് പാർട്ടി (കേരളം) ഇംഗ്ലീഷ് വിലാസം https://ml.wikipedia.org/wiki/Peoples_Democratic_Party_(India) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1993 ഏപ്രിൽ 14-ന് അബ്ദുൽ നാസ്സർ മഅദനി ചെയർമാനായി രൂപീകൃതമായ ഒരു രാഷ്ട്രീയപ്രസ്ഥാനമാണ് പീപ്പിൾസ് ഡമോക്രാറ്റിക് പാ‍ർട്ടി (പി.ഡി.പി.)
കേന്ദ്ര കർമ്മ സമിതി ( സി.എ.സി.) യാണ് പാർട്ടിയുടെ പരമോന്നത ബോഡി.
സംസ്ഥാനത്തെ നൂറ്റിനാല്പത് മണ്ഡലങ്ങളിൽ നിന്നും മൂന്നു വീതം അംഗങ്ങളെ തിരിഞ്ഞെടുത്ത് വരുന്ന സംസ്ഥാന കൌൺസിലിൽ നിന്നും തിരിഞ്ഞെടുക്കുന്ന താണ് സംസ്ഥാന സെക്രട്ടറിയേറ്റ്, ഈ സെക്രട്ടറിയേറ്റിൽ നിന്നുമാണ് പാർട്ടി ചെയർമാൻ അടക്കമുള്ള സംസ്ഥാന കമ്മിറ്റി തിരഞ്ഞെടുക്കപ്പെടുന്നത്.
സംസ്ഥാനത്തെ പതിനാല് ജില്ലയിൽ ജില്ലാ കമ്മിറ്റികളും നൂറ്റിനാൽപ്പത് മണ്ഡലം കമ്മിറ്റിളും അതിനുപതാഴെ ഞ്ചായത്ത്/മുൻസിപ്പൽ കമ്മിറ്റികളും വാർഡ് കമ്മിറ്റികളും ബൂത്ത് തല കമ്മിറ്റികളും  നിലവിലുണ്ട്
" അവർണ്ണനധികാരം, പീഡിതർക്ക് മോചനം" എന്ന വിപ്ലവകരമായ മുദ്രാവാക്യം ഉയർത്തി രൂപീകൃതമായ പീപ്പിൾസ്  ഡമോക്രാറ്റിക് പാർട്ടി വളരെ ചുരുങ്ങിയ കാലയളവിൽ തന്നെ ശക്തമായ മുന്നേറ്റം കാഴ്ചവെച്ച രാഷ്ട്രീയ പ്രസ്ഥാനമാണ്.
ഗുരുവായൂർ, തിരൂരങ്ങാടി ഉപതെരഞ്ഞെടുപ്പുകളിൽ ശക്തമായ സാന്നിദ്ദ്യം തെളിയിക്കാൻ പി.ഡി.പി.ക്ക് കഴിഞ്ഞു.
കെ.ആർ. നാരായണൻ ഉപരാഷ്ട്രപതിയായി തിരഞ്ഞെടുക്കപ്പെട്ടതിനെ തുടർന്ന് നടന്ന ഒറ്റപ്പാലം പാർലിമെന്റ് ഉപതിരഞ്ഞെടുപ്പിൽ ഇടതുപക്ഷം നേടിയ വാൻ വിജയത്തിന് പിന്നിലെ പ്രധാന ഘടകം പി.ഡി.പി. പിന്തുണയായിരുന്നു.
സ്വകാര്യ മേഖലയിൽ സംവരണം വേണമെന്ന് ആദ്യമായി ആവശ്യപ്പെട്ടത് പി.ഡി.പി.യാണ്.
ഫാഷി സത്തിനെതിരെ ശക്തമായ നിലപാടെടുത്ത രാഷ്ട്രീയ പ്രസ്ഥാനമാണ് പി.ഡി.പി.ബാബരി മസ്ജിദ് തകർക്കെപ്പെട്ട സംഭവത്തിൽ കുറ്റവാളികളെ ശിക്ഷിക്കണമെന്നാവശ്യപ്പെട്ടും മസ്ജിദ് പുനർനിർമ്മാണം ആവശ്യപ്പെട്ടും ഇന്ത്യയിൽ തന്നെ ഏറ്റവും കൂടുതൽ പ്രക്ഷോഭങ്ങൾക്ക് നേതൃത്വം നൽകിയ രാഷ്ട്രീയ പാർട്ടി പി.ഡി.പി.യാണ്.
ബാബരി മസ്ജിദ് യഥാസ്ഥാനത്ത്  പുനർ നിർമ്മിക്കണം എന്നാവശ്യപ്പെട്ടു അയോധ്യയിലേക്ക് പി.ഡി.പി. മാർച്ച് നടത്തുകയും ചെയ്തു.
ആലപ്പുഴ, പെരുമ്പാവൂർ എന്നീ നഗരസഭകളിലും നിരവധി പഞ്ചായത്തുകളിലും പാർട്ടിക്ക് ജനപ്രതിനിധികൾ ഉണ്ട്.
പി.ഡി.പി.സെൻട്രൽ ആക്ഷൻ കമ്മിറ്റി
ചെയർമാൻ
അബ്ദുൽ നാസർ മഅദനി
വൈസ് ചെയർമാൻമാർ
വർക്കല രാജ് ,അഡ്വ.
മുട്ടം നാസർ , ശശി പൂവൻചിന, ടി എ മുഹമ്മദ് ബിലാൽ, സിയാഉദ്ദീൻ തങ്ങൾ
ജനറൽ സെക്രട്ടറിമാർ
അലിയാർ കോതമംഗലം  
മുഹമ്മദ് റജീബ്
അജിത്കുമാർ ആസാദ് 
മൈലക്കാട് ഷാ 
ജഅഫർ അലി ദാരിമി 
മജീദ് ചേർപ്പ്
ട്രഷറർ
ഇബ്രാഹീം തിരൂരങ്ങാടി
സെക്രട്ടറിമാർ
ടി കെ സലിം ബാബു പറപ്പൂർ
രാജിമണി തൃശ്ശൂർ
സംസ്ഥാന കൌൺസിൽ കൺവീനർ
ടി കെ സലിം ബാബു സ്റ്റേറ്റ് കൌൺസിൽ
ഓരോ മണ്ഡലങ്ങളിൽ നിന്നും തിരെഞ്ഞെടുക്കുന്ന 3 അംഗങ്ങളെ ഉൾകൊള്ളിച്ചതാന് സെക്രട്ടറിയേറ്റ് പോഷകസംഘടനകൾ തൊഴിലാളി വിഭാഗം പി.ടി.യു.സി വിദ്യാർത്ഥി വിഭാഗം ഇന്ത്യൻ സ്റ്റുഡന്റ്സ് ഫെഡറേഷൻ (ഐ.എസ്.എഫ്) വനിതാ വിഭാഗം വുമൺസ് ഇന്ത്യ മൂവ്മെന്റ് (WIM) ആരോഗ്യ വിഭാഗം പീപ്പിൾസ് ഹെൽത്ത് ഫോറം (പി.എച്ച്.എഫ്) പ്രവാസി വിഭാഗം പീപ്പിൾസ് കൾച്ചറൽസ് ഫോറം (പി.സി.എഫ്)
പീപ്പിൾസ് ഡെമോക്രാറ്റിക് പാർട്ടി ഓഫ് അഫ്ഗാനിസ്താൻ ഇംഗ്ലീഷ് വിലാസം https://ml.wikipedia.org/wiki/People%27s_Democratic_Party_of_Afghanistan
1965-ൽ അഫ്ഗാനിസ്താനിൽ രൂപം കൊണ്ട ഒരു കമ്മ്യൂണിസ്റ്റ് രാഷ്ട്രീയകക്ഷിയാണ് പീപ്പിൾസ് ഡെമോക്രാറ്റിക് പാർട്ടി ഓഫ് അഫ്ഗാനിസ്ഥാൻ ( പേർഷ്യൻ : حزب دموکراتيک خلق افغانستان , പഷ്തു : د افغانستان د خلق دموکراټیک  ګوند ) എന്ന പി.ഡി.പി.എ. ഇരുപതാം നൂറ്റാണ്ടിന്റെ രണ്ടാം പകുതിയിൽ അഫ്ഗാനിസ്താൻ രാഷ്ട്രീയത്തിൽ നിർണ്ണായക പങ്കുവഹിക്കാൻ പി.ഡി.പി.എക്കായി.
തന്റെ ബന്ധുവായ സഹീർ ഷാ രാജാവിനെ അട്ടിമറിച്ച് അഫ്ഗാനിസ്താന്റെ പ്രഥമപ്രസിഡണ്ട് സ്ഥാനത്തെത്താൻ മുഹമ്മദ് ദാവൂദ് ഖാന് പി.ഡി.പി.എയുടെ (പാർചം വിഭാഗത്തിന്റെ) സഹായം ലഭിച്ചിരുന്നു.
പിന്നീട് ദാവൂദ് ഖാൻ പി.ഡി.പി.എക്കെതിരാകുകയും, 1978-ൽ അഫ്ഗാൻ സൈന്യത്തിന്റെ സഹായത്തോടെ സോർ വിപ്ലവത്തിൽ ദാവൂദ് ഖാനെ അട്ടിമറിച്ച് പി.ഡി.പി.എ. രാജ്യത്തിന്റെ അധികാരം പിടിച്ചെടുക്കുകയും ചെയ്തു.
1978 മുതൽ 1990 വരെ പി.ഡി.പി.എയുടെ ഖൽഖ്, പാർചം വിഭാഗത്തിലുള്ള നേതാക്കൾ സോവിയറ്റ് യൂണിയന്റെ പിന്തുണയോടെ അഫ്ഗാനിസ്താനിൽ അധികാരത്തിലിരുന്നു.
സോവിയറ്റ് സൈന്യം അഫ്ഗാനിസ്താനിൽ നിന്നും പിൻ‌വാങ്ങിയതിനു ശേഷം, 1990-ൽ രാജ്യത്തെ അവസാനത്തെ കമ്മ്യൂണിസ്റ്റ് പ്രസിഡണ്ടായ മുഹമ്മദ് നജീബുള്ളയുടെ പി.ഡി.പി.എയുടെ പേര് ഹോം‌ലാന്റ് പാർട്ടി എന്നാക്കി മാറ്റുകയും കക്ഷിയുടെ എല്ലാ മാർക്സിസ്റ്റ് ആശയങ്ങളും ഉപേക്ഷിക്കുകയും ചെയ്തു.
1953 മുതൽ 1963 വരെ അഫ്ഗാനിസ്താനിൽ ഭരണത്തിലിരുന്ന പരിഷ്കരണവാദിയായിരുന്ന പ്രധാനമന്ത്രി, മുഹമ്മദ് ദാവൂദ് ഖാന്റെ രാജിക്ക് ശേഷം, 1964-ൽ രാജ്യത്ത് പുതിയ ഭരണഘടന നിലവിൽ വരുകയും തിരഞ്ഞെടുപ്പിൽ അധിഷ്ടിതമായ ജനസഭയുടെ രൂപീകരണത്തിനും, സഹീർ ഷാ രാജാവ് ഉത്തരവിട്ടു.
ഈ പശ്ചാത്തലത്തിലാണ് 1965 ജനുവരി 1-നാണ് അഫ്ഗാനിസ്താനിലെ മാർക്സിസ്റ്റ് ചിന്താഗതിക്കാർ, പി.ഡി.പി.എ. രൂപീകരിച്ചത്.
ഒരു ഘൽജി പഷ്തൂൺ നേതാവായിരുന്ന നൂർ മുഹമ്മദ് താരക്കി ആയിരുന്നു ഈ കക്ഷിയുടെ ജനറൽ സെക്രട്ടറി.
പിൽക്കാലത്ത് 1978-ൽ ഇദ്ദേഹം രാജ്യത്തിന്റെ ആദ്യത്തെ മാർക്സിസ്റ്റ് പ്രസിഡണ്ടായി.
പി.ഡി.പി.എയുടെ സ്ഥാപകനേതാക്കളിൽ മറ്റൊരു പ്രമുഖനായിരുന്നു ബാബ്രക് കാർമാൽ പിൽക്കാലത്ത് (1979-86) ഇദ്ദേഹവും രാജ്യത്തിന്റെ പ്രസിഡണ്ടായിരുന്നു.
ജനസഭയിലേക്ക് പ്രമാണം:B Karmal.gif ബാബ്രക് കാർമാൽ - പാർചം വിഭാത്തിന്റെ നേതാവ്
അഫ്ഗാനിസ്താനിൽ 1964-ലെ ഭരണഘടനപ്രകാരമുള്ള ആദ്യതിരഞ്ഞെടുപ്പ്, 1965-ൽ നടന്നു.
ഈ തിരഞ്ഞെടുപ്പിൽ, ഒരു ദേശീയജനധിപത്യസർക്കാരിനായി പ്രവർത്തിക്കാൻ പി.ഡി.പി.എ. ആഹ്വാനം ചെയ്തു.
ബാബ്രാക് കാർമാൽ അടക്കം പി.ഡി.പി.എ.യുടെ മൂന്നു പ്രതിനിധികൾ ജനസഭയിലേക്ക് തിരഞ്ഞെടുക്കപ്പെട്ടു.
സ്വതന്ത്രനായി വിജയിച്ച ഡോക്ടർ അനഹിത റതെബ്സാബ് എന്ന ഒരംഗവും പിന്നീട് പി.ഡി.പി.എ.യിൽ ചേർന്നു.
തുടക്കം മുതൽ തന്നെ പി.ഡി.പി.എ. അംഗങ്ങൾ, ജനസഭയുടെ (വോലെസി ജിർഗ) പരമ്പരാഗതരീതിയിലുള്ള നടത്തിപ്പിനെ ചോദ്യം ചെയ്യുകയും 1965 ഒക്ടോബറിൽ നിരവധി പ്രതിഷേധസമരങ്ങൾ നടത്തുകയും ചെയ്തു.
കുറഞ്ഞത് മൂന്നു പേരെങ്കിലും ഈ പ്രക്ഷോഭങ്ങളിൽ കൊല്ലപ്പെട്ടു.
ഇത് പ്രധാനമന്ത്രി മുഹമ്മദ് യൂസഫിന്റെ രാജിയിലേക്കും നയിച്ചു.
പിളർപ്പ്
1966-ൽ പി.ഡി.പി.എ. പിളർന്ന്, നൂർ മുഹമ്മദ് താരക്കിയുടെ നേതൃത്വത്തിലുള്ള ഖൽഖ് എന്നും ബാബ്രക് കർമാലിന്റെ നേതൃത്വത്തിലുള്ള പാർച്ചം എന്നും പേരിൽ രണ്ടുവിഭാഗങ്ങളായി.
ഖൽഖ് വിഭാഗം
1966 ഏപ്രിൽ 11-ന് നൂർ മുഹമ്മദ് താരക്കി പുറത്തിറക്കിയ ഖൽഖ് എന്ന പത്രത്തിന്റെ പേരിലാണ് ഖൽഖ് വിഭാഗം അറിയപ്പെട്ടത് (ഖൽഖ് എന്ന പദത്തിനർത്ഥം ജനക്കൂട്ടം എന്നാണ്).
ഈ പത്രം ആറാഴ്ചക്ക് ശേഷം നിരോധിക്കപ്പെട്ടിരുന്നു.
മാർക്സിസത്തിലും പഷ്തൂൺ ദേശീയതയിലും അടിയുറച്ച് വിശ്വസിച്ചിരുന്ന ഈ വിഭാഗത്തിൽ വിദ്യാസമ്പന്നരും നഗരവാസികളായ ഘൽജി ചെറുപ്പക്കാരായിരുന്നു പ്രധാനമായും ഉൾക്കൊണ്ടിരുന്നത്.
ഇവർ തീവ്രനടപടികളും സീകരിച്ചിരുന്നു.
നൂർ മുഹമ്മദ് താരക്കിക്കു പുറമേ, ഖൽഖ് വിഭാഗത്തിലെ പ്രധാനപ്പെട്ട നേതാവായിരുന്നു ഹഫീസുള്ള അമീൻ .
താരക്കിക്കു ശേഷം ഇദ്ദേഹവും അഫ്ഗാനിസ്താന്റെ പ്രസിഡണ്ടായിരുന്നു.
പാർചം വിഭാഗം
1968 മാർച്ചിനും 1969 ജൂലൈക്കും ഇടയിൽ സുലൈമാൻ ലായ്ഖ്, മിർ അക്ബർ ഖൈബർ എന്നിവരുടെ നേതൃത്വത്തിൽ പ്രസിദ്ധീകരിക്കപ്പെട്ടിരുന്ന പാർചം എന്ന പത്രത്തിന്റെ പേരിലായിരുന്നു രണ്ടാമത്തെ വിഭാഗം അറിയപ്പെട്ടത്.
ദാരിയിലും പഷ്തുവിലുമായി ബാബ്രക് കാർമാൽ രചിച്ച ലേഖനങ്ങൾ ഈ പത്രത്തിൽ പ്രസിദ്ധീകരിക്കപ്പെട്ടിരുന്നു.
പാർലമെന്റംഗം എന്ന നിലയിൽ ബാബ്രക് കാർമാലിന് സർക്കാർ സഹായം ലഭിച്ചിരുന്നതിനാൽ ഈ വിഭാഗം റോയൽ കമ്മ്യൂണിസ്റ്റ് പാർട്ടി എന്നും വിളിക്കപ്പെട്ടിരുന്നു.
പാർചം വിഭാഗത്തിലെ മിർ അക്ബർ ഖൈബറിന്റെ കൊലപാതകത്തെത്തുടർന്ന് രൂപപ്പെട്ട പ്രക്ഷോഭങ്ങളാണ് സോർ വിപ്ലവത്തിലേക്കും അതുവഴി രാജ്യത്തിന്റെ അധികാരം കൈക്കലാക്കുന്നതിലേക്കും പി.ഡി.പി.എയെ നയിച്ചത്.
പാർചം വിഭാഗത്തിലെ മറ്റൊരു പ്രധാനനേതാവാണ് സുൽത്താൻ അലി കേഷ്ത്മന്ദ് .
1980-കളിൽ ഇദ്ദേഹം രാജ്യത്തിന്റെ പ്രധാനമന്ത്രിയായിരുന്നു.
ദാവൂദ് ഖാനെ പിന്തുണക്കുന്നു
1973-ൽ സഹീർ ഷാ രാജാവിനെ അട്ടിമറിച്ച്, പ്രസിഡണ്ടാകുന്നതിൽ, മുൻ പ്രധാനമന്ത്രി മുഹമ്മദ് ദാവൂദ് ഖാനെ , പി.ഡി.പി.എയുടെ പാർചം വിഭാഗം പിന്തുണച്ചു.
ഇതിനെത്തുടർന്ന് നാല് പി.ഡി.പി.എ. അംഗങ്ങൾ ദാവൂദ് ഖാന്റെ സർക്കാരിൽ അംഗങ്ങളായി.
കൂടാതെ നിരവധി പി.ഡി.പി.എ. അംഗങ്ങൾ, പ്രത്യേകിച്ച് പാർചം വിഭാഗക്കാർ ദാവൂദിന്റെ സർക്കാരിലും സൈന്യത്തിലും ഉന്നതസ്ഥാനങ്ങളിൽ ഇടം പിടിച്ചു.
ദാവൂദിനെതിരെ ഒറ്റക്കെട്ടായി
ദാവൂദ് ഖാന്റെ ഭരണത്തിന്റെ ആദ്യകാലങ്ങളിൽ അദ്ദേഹം കമ്യൂണിസ്റ്റുകളുടെ പക്ഷം പിടിക്കുകയും ഇസ്ലാമികവാദികളെ ശത്രുക്കളായിക്കരുതി അവരെ അടിച്ചമർത്തുകയും ചെയ്തു.
എന്നാൽ ഇസ്ലാമികവാദികളുടെ ഭീഷണി ഏതാണ്ട് അവസാനിച്ചതോടെ ദാവൂദ് ഖാൻ കമ്മ്യൂണിസ്റ്റുകൾക്കെതിരെ തിരിയാൻ തുടങ്ങി.
1977-ൽ ദാവൂദ് ഖാൻ പ്രഖ്യാപിച്ച ഭരണഘടനയുടെ നിർമ്മാണപ്രക്രിയയിൽ പി.ഡി.പി.എ.ക്ക് ഒരു പ്രാധിനിത്യവും നൽകിയില്ല എന്നു മാത്രമല്ല ഭരണഘടനയുടെ പ്രഖ്യാപനത്തിനായി വിളിച്ചു കൂട്ടിയ ലോയ ജിർഗയിൽ പങ്കെടുക്കുന്നതിനു പോലും പി.ഡി.പി.എ. അംഗങ്ങളെ വിലക്കി.
ദാവൂദിന്റെ ഈ കമ്മ്യൂണിസ്റ്റ് വിരുദ്ധ നടപടി മൂലം സോവിയറ്റ് യൂനിയൻ ദാവൂദിനെതിരെ തിരിഞ്ഞു.
അങ്ങനെ, പി.ഡി.പി.എ.യുടെ രണ്ട് വിഭാഗങ്ങൾ തമ്മിൽ സഹകരിച്ച് പ്രവർത്തിക്കാൻ സോവിയറ്റ് യൂനിയൻ സമ്മർദ്ദം ചെലുത്തി.
ഇതിന്റെ ഫലമായി 1977 ജൂലൈ മാസത്തിൽ ഇരുവിഭാഗങ്ങളും കൈകോർത്തു.
ഇതിനിടയിൽ ഹഫീസുള്ള അമീൻ , മിർ മുഹമ്മദ് അക്ബർ ഖൈബർ തുടങ്ങിയ നേതാക്കൾ സൈനികർക്കിടയിൽ പ്രവർത്തിക്കുകയും നിരവധി സൈനികോദ്യോഗസ്ഥരെ പി.ഡി.പി.എ. അനുകൂലികളാക്കുകയും ചെയ്തു.
സോർ വിപ്ലവം - അധികാരത്തിലേക്ക് കാബൂളിലെ പ്രസിഡണ്ടിന്റെ കൊട്ടാരം - സോർ വിപ്ലവത്തിനടുത്ത ദിവസം (1978 ഏപ്രിൽ 28)
1978 ഏപ്രിൽ 17-ന് പാർചം നേതാവായ മിർ അക്ബർ ഖൈബർ കൊല്ലപ്പെട്ടു.
കൊലയാളി, പ്രസിഡണ്ട് ദാവൂദ് ഖാന്റെ അനുയായികളാണോ അതോ ഖൈബറിന്റെ മാർക്സിസ്റ്റ് എതിരാളികാളാണോ എന്നോ, കൊലചെയ്യപ്പെട്ട സാഹചര്യം തുടങ്ങിയവ ശരിയായി വിലയിരുത്തപ്പെട്ടിട്ടില്ല.
എന്നിരുന്നാലും ഈ കൊലപാതകം ദാവൂദ് ഖാൻ നടപ്പിലാക്കിയതാണെന്ന് പി.ഡി.പി.എ. ആരോപിച്ചു.
ഖൈബറിന്റെ ശവസംസ്കാരച്ചടങ്ങ്, ദാവൂദിനെതിരെയുള്ള ഒരു വൻപ്രതിഷേധജാഥയായി പരിണമിച്ചു.
അതേ സമയം, ദാവൂദ് തന്റെ എതിരാളികളെയെല്ലാം തടവിലാക്കാൻ ഉത്തരവിട്ടു.
എന്നാൽ ഇതിൽ നിന്നും രക്ഷപ്പെട്ട പി.ഡി.പി.എ. നേതാവ്, നൂർ മുഹമ്മദ് താരക്കി , ഒരു സൈനിക അട്ടിമറിക്ക് ആഹ്വാനം ചെയ്തു.
അങ്ങനെ ഏപ്രിൽ 27-ന് സൈനികകലാപം പൊട്ടിപ്പുറപ്പെട്ടു.
ഈ കലാപത്തിൽ ദാവൂദ് ഖാനും അദ്ദേഹത്തിന്റെ കുടുംബത്തിലെ നിരവധി അംഗങ്ങളും മരണമടഞ്ഞു.
ജനറൽ അബ്ദുൾ ഖാദിർ, മുഹമ്മദ് അസ്ലം വതഞ്ജാർ എന്നീ സൈനികോദ്യോഗസ്ഥരായിരുന്നു ഈ അട്ടിമറിക്ക് നേതൃത്വം നൽകിയത്.
ഇവരുടെ നേതൃത്വത്തിലുള്ള ഒരു വിപ്ലവസമിതി രൂപീകരിച്ചു.
തുടർന്ന് ഈ സമിതി 1978 ഏപ്രിൽ 30-ന് അധികാരക്കൈമാറ്റം നടത്തി.
എല്ലാ അധികാരങ്ങളും നൂർ മുഹമ്മദ് താരക്കിക്ക് നൽകി, അദ്ദേഹത്തെ ഡെമോക്രാറ്റിക് റിപ്പബ്ലിക് ഓഫ് അഫ്ഗാനിസ്താന്റെ പ്രസിഡണ്ടും പ്രധാനമന്ത്രിയുമായി ചുമതലപ്പെടുത്തി.
പാർചം വിഭാഗത്തിലെ ബാബ്രക് കാർമാലിനേയും ഖൽഖ് വിഭാഗത്തിലെ ഹഫീസുള്ള അമീനേയും ഉപപ്രധാനമന്ത്രിമാരാക്കി.
ഖൽഖികളുടെ ഭരണം
നൂർ മുഹമ്മദ് താരക്കിയുടെ കമ്മ്യൂണിസ്റ്റ് സർക്കാർ നിരവധി സാമൂഹ്യ പരിഷ്കാരങ്ങൾ നടപ്പാക്കി.
ഈ നടപടികൾ എല്ലാവരും സ്വാഗതം ചെയ്തില്ല.
മാത്രമല്ല കമ്മ്യൂണിസ്റ്റ് പാർട്ടിയിലെ ഇരുവിഭാഗങ്ങൾ തമ്മിലുള്ള വടംവലിയും പ്രശ്നങ്ങളെ സങ്കീർണമാക്കി.
താരതമ്യേന മിതവാദികളൂം കൂടുതൽ വിദ്യാസമ്പന്നരുമായ പാർചം വിഭാഗക്കാർ കാലക്രമേണ സർക്കാരിൽ നിന്നും ഒഴിവാക്കപ്പെടുകയും തടവിലാകുകയും ചെയ്തു.
1978 ജൂലൈ 5-ന് ബാബ്രക് കാർമാലിനെ ചെക്കൊസ്ലാവാക്യയിലെ സ്ഥാനപതിയാക്കി പറഞ്ഞയച്ചു.
ഇതിനിടെ ഇസ്ലാമികവാദികളും സർക്കാരിനെതിരെ പ്രതിഷേധവുമായി രംഗത്തെത്തി.
വിമതവിഭാഗങ്ങൾ രാജ്യത്തിന്റെ വിവിധ പ്രദേശങ്ങൾ തങ്ങളുടെ അധീനതയിലാക്കാനും തുടങ്ങി.
രാജ്യത്തെ വഷളാകുന്ന ക്രമസമാധാനനില മൂലം താരക്കി, പ്രധാനമന്ത്രിപദവി കൈയൊഴിയുകയും 1979 മാർച്ച് 27-ന് ഹഫീസുള്ള അമീൻ പ്രധാനമന്ത്രിയായി അധികാരമേൽക്കുകയും ചെയ്തു.
തുടർന്നുള്ള കാലയളവിൽ, അമീൻ, തന്റെ അധികാരം വ്യാപിപ്പിച്ചുകൊണ്ടിരുന്നു.
1979 സെപ്റ്റംബർ 16-ന് ഹഫീസുള്ള അമീൻ പ്രസിഡണ്ടായും സ്ഥാനമേറ്റു.
അധികാരമേറ്റെടുത്തതിനു ഹഫീസുള്ള അമീൻ, ഇസ്ലാമികവാദികളുമായി അനുരഞ്ജനശ്രമം നടത്തി.
മാത്രമല്ല ഭരണമേറ്റ് അധിക നാളുകൾക്കു മുൻപേ, ഹഫീസുള്ള അമീൻ, സോവിയറ്റ് യൂനിയനുമായുള്ള ബന്ധം കുറക്കാനും അമേരിക്കയുമായി കൂടുതൽ ബന്ധം പുലർത്താനും ആരംഭിച്ചു.
ഇതോടെ അഫ്ഗാനിസ്താന്റെ നിയന്ത്രണം പ്രാധാന്യമുള്ളതാണെന്ന് കരുതിയ സോവിയറ്റ് യൂനിയൻ , 1979 ഡിസംബറിൽ അഫ്ഗാനിസ്താനിൽ സൈനികാധിനിവേശം നടത്തുകയും പ്രധാനകേന്ദ്രങ്ങളുടെ നിയന്ത്രണം ഏറ്റെടുക്കുകയും ചെയ്തു.
ഡിസംബർ 27-ന് കാബൂളിലെ സൈനികകേന്ദ്രങ്ങളെയെല്ലാം നിയന്ത്രണത്തിലാക്കിയ സോവിയറ്റ് സേന, ഹഫീസുള്ള അമീനെ കൊലപ്പെടുത്തി.
പാർചാമികളുടെ ഭരണം
ഹഫീസുള്ള അമീനു ശേഷം പി.ഡി.പി.എയുടെ പാർചം വിഭാഗത്തിന്റെ നേതാവായ ബാബ്രക് കാർമാൽ , സോവിയറ്റ് പിന്തുണയോടെ, രാജ്യത്തിന്റെ പ്രസിഡണ്ട്, പ്രധാനമന്ത്രി സ്ഥാനങ്ങൾ ഏറ്റെടുത്തു.
പി.ഡി.പി.എയിൽ ഐക്യം നിലനിർത്തണമെന്ന സോവിയറ്റ് യൂണിയന്റെ താല്പര്യപ്രകാരം ആദ്യമൊക്കെ സർക്കാരിൽ ഖൽഖ് വിഭാഗക്കാഉടെ പ്രാധിനിത്യവുമുണ്ടായിരുന്നു.
1980 മദ്ധ്യത്തോടെ, ഹഫീസുള്ള അമീന്റെ നിരവധി കൂട്ടാളികളെ വധശിക്ഷക്ക് വിധേയരാക്കിയതൊടെ ഖൽഖ് വിഭാഗത്തിന്റെ സ്വാധീനം നാമമാത്രമായി.
ബാബ്രാക് കാർമാലിന്റെ കാലത്തും, ഇസ്ലാമികവാദികളോട് നിരവധി അനുരഞ്ജനശ്രമങ്ങൾ നടത്തി.
എങ്കിലും ഇവയൊന്നും ഫലം കണ്ടില്ല.
1980-കളുടെ തുടക്കം മുതൽക്കേ, അഫ്ഗാൻ സർക്കാരിന്റേയും സോവിയറ്റ് യൂനിയന്റേയും സൈന്യത്തിനെതിരെ ഇസ്ലാമികകക്ഷികൾ സായുധപോരാട്ടം ശക്തമായി.
പാകിസ്താനിലെ പെഷവാർ , ക്വെത്ത എന്നിവിടങ്ങളിലും ഇറാനിലും കേന്ദ്രീകരിച്ചിരുന്ന ഇസ്ലാമികപ്രതിരോധകക്ഷികൾക്ക് അമേരിക്കയും അറബ് രാജ്യങ്ങളും സാമ്പത്തികസായുധസഹായങ്ങൾ നൽകുകയും ചെയ്തു.
മുഹാഹിദീനുകളെ അനുനയിപ്പിക്കുന്നതിന് 1986-ൽ ബാബ്രാക് കാർമാൽ പി.ഡി.പി.എ.യുടെ നേതൃസ്ഥാനത്തുനിന്നും പ്രസിഡണ്ട് പദവിയിൽ നിന്നും ഒഴിയുകയും മുഹമ്മദ് നജീബുള്ള ഈ സ്ഥാനങ്ങൾ ഏറ്റെടുക്കുകയും ചെയ്തു.
1987-ൽ ഏകപക്ഷീയമായ വെടിനിർത്തലും, ഇസ്ലാമിനെ രാജ്യത്തിന്റെ ഔദ്യോഗികമതമാക്കുകയും ചെയ്ത് നജീബുള്ള തന്റെ അനുരഞ്ജനശ്രമങ്ങൾ കൂടുതൽ ശക്തമാക്കിയെങ്കിലും മുജാഹിദീനുകൾ യുദ്ധം തുടർന്നുകൊണ്ടേയിരുന്നു.
1988-ൽ അഫ്ഗാനിസ്താനിൽ പൊതുതിരഞ്ഞെടുപ്പ് നടത്തുകയും ചെയ്തു.
എന്നാൽ തിരഞ്ഞെടുപ്പിൽ പി.ഡി.പി.എ.ക്ക് പാർലമെന്റിൽ ഭൂരിപക്ഷം നഷ്ടപ്പെട്ടു.
അങ്ങനെ ഒരു പി.ഡീ.
പി.എ. അംഗമല്ലാതിരുന്ന മുഹമ്മദ് ഹസൻ ഷാർഖിനെ പുതിയ പ്രധാനമന്ത്രിയായി നിയമിക്കുകയും ചെയ്തു.
പി.ഡി.പി.എ.യുടെ അവസാനം
അന്താരാഷ്ട്രസമ്മർദ്ധഫലമായി 1989 ഫെബ്രുവരിയോടെ സോവിയറ്റ് സേന പൂർണ്ണമായും അഫ്ഗാനിസ്താനിൽ നിന്നും പിന്മാറി.
സോവിയറ്റ് സേനയുടെ പിന്മാറ്റത്തോടെ, ഭരണകൂടത്തിന്റെ എല്ലാ മാർക്സിസ്റ്റ് ചിഹ്നങ്ങളും ഒഴിവാക്കിയും വിഭജിച്ച് ഭരിക്കുക എന്ന തന്ത്രമുപയോഗിച്ചും നിലനിൽപ്പിനായുള്ള ശ്രമങ്ങൾ നജീബുള്ള തുടർന്നു.
1989 മാർച്ചിൽ മുജാഹിദീനുകളുടെ ജലാലാബാദ് ആക്രമണം തകർത്ത് മുഹമ്മദ് നജീബുള്ള, രാജ്യത്തെ തന്റെ സ്ഥാനം ഭദ്രമാക്കാൻ ശ്രമിച്ചെങ്കിലും തുടർന്ന് നിരവധി പി.ഡീ.
പി.എ. പ്രവർത്തകർ പ്രതിരോധകക്ഷികളുടെ പാളയത്തിലേക്ക് കൂറുമാറിയത് പി.ഡി.പി.എ.യെ ക്ഷീണിപ്പിച്ചു.
1986 മുതൽ സൈന്യത്തലവനും, 1988-90 കാലത്ത് പ്രതിരോധമന്ത്രിയുമായിരുന്ന ഷാനവാസ് തനായ് എന്ന ഖൽഖി പക്ഷക്കാരൻ ഇതിൽ പ്രമുഖനാണ്.
ഇദ്ദേഹം 1990 മാർച്ചിൽ ഇദ്ദേഹം, പ്രതിരോധകക്ഷി നേതാക്കളിൽ പ്രമുഖനായ ഗുൾബുദ്ദീൻ ഹെക്മത്യാറിനോടൊപ്പം ചേർന്ന് വിഫലമായ ഒരു അട്ടിമറിക്ക് ശ്രമിക്കുകയും ചെയ്തു.
ഇതിനു പിന്നാലെ നിരവധി ഖൽഖികളൂം പാർചാമികളും വിമതപക്ഷത്തേക്ക് നീങ്ങി.
ഈ സമയത്തും സോവിയറ്റ് ആയുധങ്ങളുടേയും പണത്തിന്റേയും പിൻബലത്തൊടെ നജീബുള്ള അധികാരത്തിൽ പിടിച്ചുതൂങ്ങി.
1990 ജൂണിൽ, പി.ഡി.പി.എ.യുടെ പേര്, ഹോം‌ലാൻഡ് പാർട്ടി (ഹിസ്ബ്-ഇ വതൻ) എന്നാക്കി മാറ്റുകയും പാർട്ടിയുടെ എല്ലാ മാർക്സിസ്റ്റ് ആശയങ്ങളും ഉപേക്ഷിക്കുകയും ചെയ്തു.
ഇരുവരും മുൻപ്, പ്രസിഡണ്ട് മുഹമ്മദ് ദാവൂദ് ഖാന്റെ വിശ്വസ്തരും മുൻപ് സഹീർ ഷാ രാജാവിനെ പുറത്താക്കുന്നതിന് ദാവൂദ് ഖാനോടൊപ്പം പ്രവർത്തിച്ചവരുമായിരുന്നു.
അവലംബം People's Democratic Party of Afghanistan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പീനിയൽ ഗ്രന്ഥി ഇംഗ്ലീഷ് വിലാസം https://ml.wikipedia.org/wiki/Pineal_gland
തലച്ചോറിന്റെ മദ്ധ്യഭാഗത്തായി ചെറുഗുളികയുടെ വലിപ്പത്തിലുള്ള ഒരു ഗ്രന്ഥിയാണിത്.
മൂന്നാം കണ്ണ് എന്നും അറിയപ്പെടുന്നുണ്ട്.
അന്തസ്രാവ ഗ്രന്ഥിയായ ഇത് സെറോട്ടോനിൻ എന്ന ഹോർമോണിന്റെ വകഭേദമായ മെലാട്ടോനിൻ എന്ന ഹോർമോൺ ഉദ്പാദിപ്പിക്കുന്നു.
ഉറക്കത്തിന്റെ പാറ്റേണിനെ യും കാലിക പ്രവർത്തനങ്ങളേയും സ്വാധീനിയ്ക്കുന്നു.
ചിത്രശാല Pineal gland parenchyma with calcifications.
സാധാരണ പീനിയൽ ഗ്രന്ഥിയുടെ വളരെ വലുതാക്കിയ ചിത്രം.
സാധാരണ പീനിയൽ ഗ്രന്ഥിയുടെ ഇടത്തരം വലുതാക്കിയ ചിത്രം.
ഇതും കാണുക Pineal gland cyst അവലംബം പേജ്60, All about human body - Addone Publishing group /ref കൂടുതൽ ചിത്രങ്ങൾ
The pineal body is labeled in these images.
Mesal aspect of a brain sectioned in the median sagittal plane.
Dissection showing the ventricles of the brain.
Hind- and mid-brains; antero-lateral view.
Median sagittal section of brain.
Pineal gland Brainstem.
Posterior view.
ബാഹ്യ ലിങ്കുകൾ Pineal gland എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
gland Stained brain slice images which include the "pineal gland" at the BrainMaps project hier-280 at NeuroNames Histology at BU: Endocrine System: pineal gland (illustration) Anatomy Atlases, Microscopic atlas: Pineal gland
പീപ്പിൾസ് ജസ്റ്റിസ് പാർട്ടി ഇംഗ്ലീഷ് വിലാസം https://ml.wikipedia.org/wiki/People%27s_Justice_Party_(Malaysia)
മലേഷ്യയിലെ ഒരു രാഷ്ട്രീയ പാർട്ടിയാണ് പീപ്പിൾസ് ജസ്റ്റിസ് പാർട്ടി ( People's Justice Party (Malay: Parti Keadilan Rakyat , Chinese: 人民公正党; pinyin: Rénmín Gōngzhèng Dǎng, Tamil: மக்கள் நீதி கட்சி ചിലപ്പോൾ ചുരുക്കി KeADILan or PKR എന്നും അറിയപ്പെടും).
നാഷണൽ ജസ്റ്റിസ് പാർട്ടി, പഴയ മലേഷ്യൻ പീപ്പിൾസ് പാർട്ടി എന്നിവ ലയിച്ച് 2003ലാണ് പീപ്പിൾസ് ജസ്റ്റിസ് പാർട്ടി രൂപീകരിച്ചത്.
ഡോക്ടർ വാൻ അസീസ വാൻ ഇസ്മായീൽ ആണ് പാർട്ടി സ്ഥാപക.
വിവിധ ജനവിഭാഗങ്ങളെ ഉൾക്കൊള്ളുന്ന പാർട്ടി, രാഷ്ട്രീയത്തിൽ ഇടത്, വലത് നിലപാടുകൾക്ക് മധ്യേയാണ് പാർട്ടിയുടെ നിലപാട്.
പാർലമെന്റിൽ പാർട്ടിയുടെ പ്രാതിനിധ്യം അഞ്ചു വർഷം കൊണ്ട് ഒന്നിൽ നിന്ന് 31 വരെ ഉയർന്നു.
2008ലെ പൊതു തിരഞ്ഞെടുപ്പിൽ പാർട്ടി 31 സീറ്റുകൾ നേടി.
നഗര സംസ്ഥാനങ്ങളായ സെലങ്കർ, പെനങ്ക് എന്നിവിടങ്ങളിൽ പാർട്ടിക്ക് വൻ ജനസ്വീകാര്യത ലഭിച്ചു.
മുൻ ഉപപ്രധാനമന്ത്രി അൻവർ ഇബ്രാഹീമിനും കുടുംബത്തിനും നീതി ലഭ്യമാക്കാനായിരുന്നു പാർട്ടി രൂപീകരിച്ചത്.
സാമൂഹിക നീതി, അഴിമതി വിരുദ്ധമായ ശക്തമായ നിലപാടുകളുമായാണ് പാർട്ടി പ്രവർത്തിക്കുന്നത്.
1997ൽ ഉണ്ടായ ഏഷ്യൻ സാമ്പത്തിക പ്രതിസന്ധി മലേഷ്യൻ സാമ്പത്തിക മേഖലയെ കാര്യമായി ബാധിച്ചു.
അക്കാലത്ത് ധനകാര്യ മന്ത്രിയും ഉപപ്രധാനമന്ത്രിയുമായിരുന്ന അൻവർ ഇബ്രാഹീം, രാജ്യത്ത് കടുത്ത സാമ്പത്തിക പരിഷ്‌കാരങ്ങൾ കൊണ്ടുവന്നു.
അഴിമതി വിരുദ്ധ ഏജൻസിയുടെ ശക്തി വർദ്ധിപ്പിക്കാനും അഴിമതി ശക്തമായി നിയന്ത്രിക്കാനും നിയമ ഭേദഗതികൾ കൊണ്ടുവന്നു.
ഈ നടപടികൾ പ്രധാനമന്ത്രിയായിരുന്ന മഹാതിർ മുഹമ്മദിനെ ചൊടിപ്പിച്ചു.
അൻവർ ഇബ്രാഹിമിലെ മന്ത്രിസഭയിൽ നിന്ന് പുറത്താക്കുകയും അദ്ദേഹത്തെ എല്ലാ പദവികളിൽ നിന്നും ഒഴിവാക്കുകയും ചെയ്തു.
ഈ സംഭവങ്ങൾക്ക് ശേഷം രാജ്യത്ത് നവീകരണ പ്രസ്ഥാനങ്ങൾക്ക് വേണ്ടിയുള്ള ആവശ്യം ഉയർന്നു.
എന്നാൽ, ലൈംഗിക കുറ്റകൃത്യങ്ങൾ, അഴിമതി കേസുകൾ എന്നിവ ചാർത്തി അൻവർ ഇബ്രാഹീമിനെ അറസ്റ്റ് ചെയ്തു..
നവീകരണ പ്രവർത്തനങ്ങൾക്ക് ആക്കം കൂട്ടാനായി സോഷ്യൽ ജസ്റ്റിസ് മൂവ്‌മെന്റ് എന്ന പേരിൽ ഒരു രാഷ്ട്രീയ പ്രസ്ഥാനത്തിന് അൻവർ ഇബ്രാഹീമിന്റെ ഭാര്യ വാൻ അസീസ വാൻ ഇസ്മായീൽ തുടക്കം കുറിച്ചു.
(Malay: Pergerakan Keadilan Sosial) (Adil) എന്നായിരുന്നു സംഘടനയുടെ പേര്‌.
ഇതിനെ ഒരു രാഷ്ട്രീയ പാർട്ടിയായി രജിസ്റ്റർ ചെയ്യാൻ പ്രയാസമായതിനാൽ, ഇകതൻ മസ്യാരകത് ഇസ്‌ലാം മലേഷ്യ എന്ന പേരാക്കുകയും, നാഷണൽ ജസ്റ്റിസ് പാർട്ടി എന്ന പേരിൽ 1999 ഏപ്രിൽ 4ന് രാഷ്ട്രീയ പാർട്ടി രൂപീകരിക്കുകയും ചെയ്തു.
1999ൽ നടന്ന പൊതു തിരഞ്ഞെടുപ്പിൽ പാർട്ടി തിരഞ്ഞെടുപ്പിനെ നേരിട്ടു.
ഡെമോക്രാറ്റിക് ആക്ഷൻ പാർട്ടി, മലേഷ്യൻ പീപ്പിൾസ് പാർട്ടി, മലേഷ്യൻ ഇസ്ലാമിക് പാർട്ടി എന്നീ പാർട്ടികളുമായി ചേർന്ന അൾട്ടർനേറ്റീവ് ഫ്രണ്ട് എന്ന പേരിൽ വിശാല സഖ്യമുണ്ടാക്കി 1999ലെ തിരഞ്ഞെടുപ്പിനെ നേരിട്ടു.
1999 സെപ്തംബർ 27നും 30നും ഇടയിൽ പാർട്ടി നേതാക്കളടക്കം ഏഴു ആക്ടിവിസ്റ്റുകളെ അറസ്റ്റ് ചെയ്തു.
പാർട്ടി വൈസ് പ്രസിഡന്റെ ടിയാൻ ചുവ, എൻ ഗോപാലകൃഷണൻ, യുവ നേതാവ് മുഹമ്മദ് ഇസാം മുഹമ്മദ് നൂർ, മുഹമ്മദ് അസ്മിൻ അലി, ഫൈറൂസ് ഇസ്സുദ്ദീൻ, ഡോക്ടർ അമീൻ ബഹറുൻ എന്നിവരെ അറസ്റ്റിലായി.
ഇവർ തിരഞ്ഞെടുപ്പിൽ മത്സരിക്കുന്നത് തടഞ്ഞു.
2001 ഏപ്രിൽ 10നായിരുന്നു കൂടിതൽ അറസ്റ്റുകൾ, അറസ്റ്റിലായവർക്കെതിരെ ആഭ്യന്തര സുരക്ഷാ നിയമപ്രകാരം കേസെടുത്തു.
അവർ പിന്നീട് റിഫോർമസി 10 എന്ന പേരിൽ അറിയപ്പെട്ടു..
1999ലെ പൊതു തിരഞ്ഞെടുപ്പ്
പാർട്ടിയുടെ പ്രമുഖരായ നേതാക്കൾ എല്ലാം അറസ്റ്റിലായിട്ടും പാർട്ടി ശക്തമായ തിരഞ്ഞടുപ്പ് പ്രചാരണം നടത്തി.
ഈ തിരഞ്ഞെടുപ്പിൽ 5 പാർലമെന്റ് സീറ്റിൽ പാർട്ടി വിജയിച്ചു.
മൊത്തം പോൾ ചെയ്ത വോട്ടിന്റെ 11.68 ശതമാനം വോട്ട് നേടി.
പാർട്ടി ഉൾപ്പെട്ട സഖ്യം അൾട്ടർനേറ്റീവ് സഖ്യം 40.21 ശതമാനം വോട്ട് നേടുകയുണ്ടായി.
സഖ്യത്തിലുണ്ടായിരുന്ന മലേഷ്യൻ ഇസ്ലാമിക് പാർട്ടി 27 സീറ്റും ഡെമോക്രാറ്റിക് ആക്ഷൻ പാർട്ടി 10 സീറ്റും നേടി.
ലയനം
1999ലെ തിരഞ്ഞെടുപ്പിന് ശേഷം മലേഷ്യൻ പീപ്പിൾസ് പാർട്ടി (പിആർഎം) പീപ്പിൾസ് ജസ്റ്റിസ് പാർട്ടിയിൽ ലയിച്ചു.
ഇരു പാർട്ടികളിലേയും പലപ്രവർത്തകർക്കും തീരുമാനത്തിൽ വിയോജിപ്പുണ്ടായിരുന്നു.
13 ഇന ധാരണയുടെ അടിസ്ഥാനത്തിൽ ഇരു പാർട്ടുകളും 2002 ജൂലൈ 5 ന് ഒന്നായി.
2003 ഓഗസ്റ്റ് 3ന് പാർട്ടിയുടെ നിലവിലുള്ള പേര് ഔദ്യോഗികമായി സ്വീകരിച്ചു.
പീപ്പിൾസ് ഡെമോക്രാറ്റിക് പാർട്ടി (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/People%27s_Democratic_Party
പീപ്പിൾസ് ഡെമോക്രാറ്റിക് പാർട്ടി എന്ന പേരിൽ ലോകത്താകമാനം നിരവധി രാഷ്ട്രീയകക്ഷികളുണ്ട്.